Държавен вестник, бр. 16, 2008 г., стр. 100

С Т Р .  100
Д Ъ Р Ж А В Е Н   В Е С Т Н И К
Б Р О Й  16
(2) Кадровите военнослужещи, преведени на
служба от един гарнизон в друг или от едно
поделение в друго, които са в различно населе-
но място, могат да ползват правото по ал. 1, ако
са освободили ползваното ведомствено жили-
ще за настаняване на други нуждаещи се от
Министерството на отбраната.
(3) В случаите, когато семейството на кадро-
вия военнослужещ не го е последвало при пре-
местването му и условията по ал. 1 са налице, на
кадровия военнослужещ се изплащат компенса-
ционни суми в установените размери за едно-
членно семейство съгласно приложение № 2.
(4) Правото на получаване на месечни ком-
пенсационни суми възниква от датата на обявя-
ване на списъците по чл. 11, ал. 1.
Чл. 57. (1) За изплащане на месечните ком-
пенсационни суми кадровият военнослужещ пред-
ставя молба-декларация по образец съгласно
приложение № 3 заедно със следните документи:
1. копие от договор за наем;
2. документ за платена сума за наем за пред-
ходния месец, издаден от наемодателя.
(2) За деклариране на неверни данни относ-
но семейното и имотното състояние в молба-
декларацията по ал. 1 се носи наказателна от-
говорност по чл. 313 от Наказателния кодекс.
Чл. 58. (1) Компенсационните суми се из-
плащат ежемесечно по местослуженето на кад-
ровия военнослужещ въз основа на заповед на
командира (началника), на ръководителя на
структура на подчинение на министъра на от-
браната или на главния секретар на Министер-
ството на отбраната.
(2) Заповедта по ал. 1 може да се оспорва по
реда на Административнопроцесуалния кодекс.
Чл. 59. Получаването на компенсационните
суми се прекратява, ако кадровият военнослужещ:
1. бъде настанен в жилище или общежитие,
предоставено от Министерството на отбраната;
2. откаже да заеме предоставеното му жили-
ще от ведомствения жилищен фонд на Минис-
терството на отбраната, отговарящо на норми-
те за жилищно задоволяване по чл. 14 и годно
за постоянно обитаване;
3. бъде командирован по реда на Наредбата
за дългосрочните командировки в чужбина,
приета с Постановление № 252 на Министер-
ския съвет от 2000 г. (ДВ, бр. 100 от 2000 г.);
4. не отговаря на изискванията на чл. 13.
ДОПЪЛНИТЕЛНА РАЗПОРЕДБА
§ 1. По смисъла на наредбата:
1. “Семейство” са съпрузите и ненавърши-
лите пълнолетие техни деца, ако не са встъпи-
ли в брак.
2. “Младо семейство” е семейство, в което
съпрузите не са навършили 35 години към дата-
та на изготвяне на списъците по чл. 11.
3. “Самотни родители на непълнолетни деца”
са родители, които поради вдовство, развод или
несключване на брак се грижат сами за отглеж-
дането на непълнолетните си деца.
4. “Висококвалифицирани специалисти” са
кадрови военнослужещи и граждански лица от
Министерството на отбраната, Българската
армия и структурите на подчинение на минис-
търа на отбраната с научни степени и звания.
5. “Починали при изпълнение на служба-
та”—когато смъртта е настъпила при дейст-
вия или бездействия, които образуват съдър-
жанието на службата или конкретно поставе-
на задача.
6. “Починали по повод изпълнение на служ-
бата”—когато смъртта е настъпила при дейс-
твия или бездействия, които не са елемент от
съдържанието на службата, но я предхождат
или следват по време и са в пряка причинна
връзка с нея.
7. “Ръководни кадри в Министерството на
отбраната” са лицата, които заемат длъжности
от началник на сектор и по-високи в админис-
трацията на Министерството на отбраната и в
структурите на подчинение на министъра на
отбраната.
8. “Ръководни кадри в Българската армия”
са кадрови военнослужещи, които заемат длъж-
ности от командир на самостоятелен батальон
и нагоре.
9. “Системното неплащане в срок” е непла-
щането в срок три и повече пъти за период от
12 месеца.
10. “Жилище, годно за постоянно обитава-
не” е жилище, което отговаря на критериите,
посочени в приложение № 4.
11. “Министерството на отбраната” е Ми-
нистерството на отбраната, Българската ар-
мия и структурите, подчинени на министъра
на отбраната.
12. “Служба в Министерството на отбрана-
та” е прослуженото време в Министерството на
отбраната, в Българската армия и в структури-
те, подчинени на министъра на отбраната, на
кадрова военна служба по трудово и/или по
служебно правоотношение.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 2. Незавършените производства по продаж-
ба и замяна на жилища, ателиета и гаражи от
ведомствения жилищен фонд на Министерст-
вото на отбраната, за които има издадена запо-
вед на министъра на отбраната за продажба/
замяна и извършено плащане от страна на ку-
пувача/заменителя, се приключват в едномесе-
чен срок от датата на влизане в сила на наред-
бата по досегашните условия и ред.
§ 3. Наредбата се приема на основание чл. 53
от Закона за държавната собственост и чл. 240,
ал. 1 и 4 от Закона за отбраната и въоръжените
сили на Република България.
§ 4. Приложение № 2 към чл. 55 влиза в сила
от 1 януари 2008 г.
§ 5. Указания по прилагането на наредбата
дава министърът на отбраната.